
МИНИСТЕРСТВО НА ЗЕМЕДЕЛИЕТО И ХРАНИТЕ
Проект

ПРАВИЛНИК
за изменение и допълнение на Правилника за устройството и дейността на Националната служба за съвети в земеделието (обн., ДВ, бр. 25 от 2022 г.; изм. и доп., бр. 100 от 2023 г. и бр. 32 от 2024 г.)

§ 1. В чл. 17а се правят следните изменения и допълнения:
1. В основния текст думите „и подпомага осъществяването на дейностите на службата като бенефициент по подмярка 2.2 „Създаване на консултантски услуги“ по мярка 2 „Консултантски услуги, услуги по управление на стопанството и услуги по заместване в стопанството“ от ПРСР 2014 – 2020 г. и по СПРЗСР 2023 – 2027 г.“ се заличават;
2. Точка 2 се изменя така:
„2. предоставя съвети и консултации в областта на земеделието и прилагането на Общата селскостопанска политика на Европейския съюз в Република България, в т.ч. за изискванията, условията и възможностите за подпомагане по мерките от ПРСР 2014 – 2020 г. и по интервенциите от СПРЗСР 2023 – 2027 г.;“
3. Точка 3 се изменя така:
„3. организира посещения на земеделски стопанства за разясняване на условията за подпомагане по интервенциите от СПРЗСР 2023 – 2027 г., в т.ч. предоставя и други съвети и консултации, свързани с дейността им;“
4. Точка 4 се отменя;
5. Точка 5 се изменя така:
„5. организира и провежда информационни събития за повишаване на знанията и информираността на земеделските стопани, както и за представяне/демонстриране на иновации в териториалния обхват на съответния мобилен офис;“

§ 2. В чл. 17б се правят следните изменения и допълнения:
1. Точка 1 се изменя така:
„1. извършва оценки и анализи, свързани със съветническата дейност на НССЗ, както и определя и анализира външни и вътрешни фактори на влияние върху системата за съвети с цел улесняване вземането на оперативни решения и оценка на рисковете в службата;“;
2. В т. 2 думата „дългосрочно“ се заличава;
3. В т. 5 след думите „интернет страницата“ се добавя „и на официалните профили в социалните мрежи“;
4. В т. 6 след думите „провеждането на информационни“ съюзът „и“ се заменя със запетая, а след думите „информационно – обучителни“ се добавя „и обучителни“;
5. Точка 9 се изменя така:
„9. участва в разработването на проектни предложения за кандидатстване на службата по процедури за предоставяне на безвъзмездна финансова помощ по СПРЗСР 2023 – 2027 г. и други донорски програми;“;
6. Създават се т. 11, 12 и 13:
[bookmark: _Hlk204294957]„11. координира и подпомага изпълнението на дейностите на НССЗ, свързани с функционирането на Системата за знания и иновации в селското стопанство, съгласно определените дейности за Службата в СПРЗСР 2023 – 2027 г.;
12. организира и провежда обучения за служителите в Териториалните областни офиси и Мобилните общински офиси на НССЗ по основни компетентности и специализирани теми;
[bookmark: _Hlk204178204]13. администрира дейностите на Центъра за професионално обучение към НССЗ.“

§ 3. В Приложението към чл. 8, ал. 2 се правят следните изменения:
1. В наименованието числото „65“ се заменя с „60“;
2. На ред „Обща администрация“ числото „13“ се заменя с „8“;
3. На ред „дирекция „Административно – финансова дейност“ числото „13“ се заменя с „8“.
Заключителна разпоредба

§ 4. Правилникът влиза в сила от първо число на месеца, следващ месеца на обнародването му в „Държавен вестник“.

Министър на земеделието и храните


